CELEX: 62013CA0319
Language: lt
Date: 2014-04-03 00:00:00
Title: Byla C-319/13: 2014 m. balandžio 3 d. Teisingumo Teismo (antroji kolegija) sprendimas byloje ( Thüringer Oberlandesgericht (Vokietija) prašymas priimti prejudicinį sprendimą) Udo Rätzke/S+K Handels GmbH (Prašymas priimti prejudicinį sprendimą — Energija — Televizijos aparatų energijos suvartojimo nurodymas juos ženklinant etikete — Deleguotasis reglamentas (ES) Nr. 1062/2010 — Prekiautojų pareigos — Iki reglamento taikymo pradžios prekiautojui be šios etiketės patiektas televizijos aparatas — Prekiautojo pareiga nuo reglamento taikymo pradžios paženklinti etikete tokį televizijos aparatą ir iš anksto įsigyti etiketę)

26.5.2014   
            
            
               LT
            
            
               Europos Sąjungos oficialusis leidinys
            
            
               C 159/10
            
         2014 m. balandžio 3 d. Teisingumo Teismo (antroji kolegija) sprendimas byloje (Thüringer Oberlandesgericht (Vokietija) prašymas priimti prejudicinį sprendimą) Udo Rätzke/S+K Handels GmbH
   
   (Byla C-319/13) (1)
   
   ((Prašymas priimti prejudicinį sprendimą - Energija - Televizijos aparatų energijos suvartojimo nurodymas juos ženklinant etikete - Deleguotasis reglamentas (ES) Nr. 1062/2010 - Prekiautojų pareigos - Iki reglamento taikymo pradžios prekiautojui be šios etiketės patiektas televizijos aparatas - Prekiautojo pareiga nuo reglamento taikymo pradžios paženklinti etikete tokį televizijos aparatą ir iš anksto įsigyti etiketę))
   2014/C 159/13
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   Thüringer Oberlandesgericht
   
      Šalys pagrindinėje byloje
   
   
      Ieškovas: Udo Rätzke
   
      Atsakovė: S+K Handels GmbH
   
      Dalykas
   
   Prašymas priimti prejudicinį sprendimą – Thüringer Oberlandesgericht – 2010 m. rugsėjo 28 d. Komisijos deleguotojo reglamento (ES) Nr. 1062/2010, kuriuo papildoma Europos Parlamento ir Tarybos direktyva 2010/30/ES nustatant televizijos aparatų ženklinimo energijos vartojimo efektyvumo etikete reikalavimus (OL L 314, p. 64), 4 straipsnio a punkto išaiškinimas – Taikymo sritis ratione temporis – Prekiautojo pareiga visus televizijos aparatus pardavimo vietose paženklinti tiekėjo patiekta energijos vartojimo efektyvumo etikete – Iki reglamento taikymo pradžios pardavėjui be etiketės patiekti televizoriai
   
      Rezoliucinė dalis
   
   2010 m. rugsėjo 28 d. Komisijos deleguotojo reglamento (ES) Nr. 1062/2010, kuriuo papildoma Europos Parlamento ir Tarybos direktyva 2010/30/ES nustatant televizijos aparatų ženklinimo energijos vartojimo efektyvumo etikete reikalavimus, 4 straipsnio a punktas turi būti aiškinamas taip, kad prekiautojo pareiga užtikrinti, jog kiekvienas pardavimo vietoje esantis televizijos aparatas būtų paženklintas pagal minėto reglamento 3 straipsnio 1 punktą tiekėjo patiekta etikete, taikoma tik nuo 2011 m. lapkričio 30 d. rinkai pateiktiems, t. y. platinimo tikslais į pardavimo grandinę gamintojo pirmą kartą perduotiems, televizijos aparatams.
   
      (1)  OL C 260, 2013 9 7.